title: "Angela Merkel"
text: "Angela Dorothea Merkel (b\u00e4\u00e4ren \u00fc\u00fcs Angela Dorothea Kasner; * 17. J\u00fc\u00fcle 1954 uun Hamborig) as en tjiisk poliitiker faan det CDU. Hat wiar faan a 22. Nofember 2005 tu a 8. Detsember 2021 bundeskansler faan det Bundesrepubliik Tjiisklun. Faan a 10. April 2000 tu a 7. Deetsember 2018 wiar hat uk det CDU-bundesf\u00f6\u00f6rstw\u00fcf.\n\nUk wan Merkel uun Hamborig b\u00e4\u00e4ren wurd, as hat man uun det DDR apwooksen, auer dat san aatj, Horst Kasner (1926\u20132011; b\u00e4\u00e4ren Ka\u017amierczak), diar uun Quitzow uun Brandenborig pr\u00e4\u00e4ster wurden as. 1973-78 hee hat uun Leipzig F\u00fc\u00fcsik studiaret an en dochtertiitel maaget. De 3. September 1977 hee hat do Ulrich Merkel freid. Jo wiar man bluat fiiw juar befreid: jo wurd 1982 sk\u00e4\u00e4sd. Fjauer juar leeder liar Merkel Joachim Sauer keenen. 1998 befreid hat ham tu't naist feer.\n\nFaan Janewoore 1991 tu Nofember 1994 wiar hat Bundesminister f\u00f6r W\u00fcfh\u00f6\u00f6d an't Jong Lidj an diarefter tu Oktuuber 1998 Bundesminister f\u00f6r Amw\u00e4\u00e4lt, Nat\u00fc\u00fcrsk\u00fcl an Reaktoorseekerhaid. \n\nBundeskansler"